Publication: Magyar Közlöny
Issue: MK-1998-104 (Year: 1998, Number: 104)
Era: 1990-2004
Section: 1. A Magyar Nemzeti Bank az 1991. évi LX. törvény
Paragraph Index: 145

b) A bankjegy előoldala többszínű, széléig kifutó alapnyomattal és háromszínű képnyomattal készült, amelynek összhatása vörös. Az írisszerűen nyomtatott alapnyomatok a bal oldalon található vízjelmező körül sárga és vörös, a szövegtükör körül kék és sárgásvörös, a bankjegy jobb oldalán sárga és kék színhatásúak. A bankjegy jobb oldalán az alsó, felső, illetve a szélén található szegélyek mintáiban mikroírással „ÖTSZÁZ FORINT” ismétlődő felirat látható. Az alapnyomat jobb felső részén az átnézőjel előoldali eleme található. A képnyomat része a vízjelmező fölött lévő, tagolt formájú piros színű rozetta, amelynek ellipszis rajzolatú részében található a rejtett kép, amelyen megfelelő helyzetben az „MNB” felirat látható. A szövegtükörben „500 ÖTSZÁZ FORINT MAGYAR NEMZETI BANK” feliratok, Surányi Szapáry György Riecke Werner névaláírások, „ELNÖK ALELNÖK ALELNÖK BUDAPEST 1998” feliratok, valamint a büntető záradék szövege: „A BANKJEGYHAMISÍTÁST A TÖRVÉNY BÜNTETI!” olvasható. A szövegtükörtől balra látható a Magyar Köztársaság címere. A szövegtükör képnyomati elemeinek színe lilásvörös. A képnyomat jobb oldali részén II. Rákóczi Ferenc arcképe, balra fölötte „II. RÁKÓCZI FERENC” felirat, jobbra alatta „500” értékjelzés látható. E képnyomat elemeinek színe barnásvörös. A bankjegy piros színű sorszáma két helyen — a bal oldalon a vízjelmező alatt vízszintesen, valamint a jobb oldalon az arckép mellett függőlegesen elhelyezve — található. A sorszám két betűből és hét számjegyből áll. KÖZLEMÉNYEK, HIRDETMÉNYEK V. rész 1998/104. szám A bankjegy előoldalának képe:

Source: https://magyarkozlony.hu/hivatalos-lapok/8fbad52c2d6431919a872974d4f12b63cea3e583/dokumentumok/571f62316a154b28836c3a5c9690c187fbd684b4/letoltes